Document ID: 32009D0771

32009D0771
L 275/28
SLUŽBENI LIST EUROPSKE UNIJE
ODLUKA KOMISIJE
od 20. listopada 2009.
o odobrenju određenih nacionalnih programa za kontrolu salmonele u pura
(priopćena pod brojem dokumenta C(2009) 7735)
(Tekst značajan za EGP)
(2009/771/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 2160/2003 Europskog parlamenta i Vijeća od 17. studenoga 2003. o kontroli salmonele i drugih određenih uzročnika zoonoza koji se prenose hranom (1), a posebno njezin članak 6. stavak 2.,
budući da:
(1)
Svrha je Uredbe (EZ) br. 2160/2003 osigurati poduzimanje pravilnih i učinkovitih mjera za otkrivanje i kontrolu salmonele i drugih uzročnika zoonoza u svim važnim fazama proizvodnje, prerade i distribucije, a posebno na razini primarne proizvodnje, kako bi se smanjila proširenost i rizik koju predstavljaju javnom zdravlju.
(2)
Tom je Uredbom predviđeno da je potrebno postaviti ciljeve Zajednice da se kod određenih populacija životinja smanji proširenost zoonoza i uzročnika zoonoza navedenih na popisu u njezinom Prilogu I.
(3)
Cilj Zajednice za smanjenje proširenosti Salmonella enteritidis i Salmonella typhimurium kod pura na razini primarne proizvodnje utvrđen je Uredbom Komisije (EZ) br. 584/2008 od 20. lipnja 2008. o provedbi Uredbe (EZ) br. 2160/2003 Europskog parlamenta i Vijeća s obzirom na cilj Zajednice za smanjenje prevalencije Salmonella enteritidis i Salmonella typhimurium u pura (2).
(4)
Da bi se postigli ciljevi Zajednice, države članice dužne su u skladu s Uredbom (EZ) br. 2160/2003. pokrenuti nacionalne programe kontrole salmonele u pura i dostaviti ih Komisiji.
(5)
Neke su države članice dostavile takve programe za koje se ustanovilo da su u skladu s mjerodavnim veterinarskim propisima Zajednice, a posebno s Uredbom (EZ) br. 2160/2003.
(6)
Te bi nacionalne programe stoga trebalo odobriti.
(7)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Odobravaju se nacionalni programi za kontrolu salmonele u pura koje su dostavile države članice navedene na popisu u Prilogu ovoj Odluci.
Članak 2.
Ova se Odluka primjenjuje od 1. siječnja 2010.
Članak 3.
Ova je Odluka upućena državama članicama.
Sastavljeno u Bruxellesu 20. listopada 2009.

Labels: 7
0
18
6